《挽王烈女》
清代·陈正春

王家少妇擅英流，义烈殉夫孰与俦。连理愿生交树冢，杜鹃泣尽五更秋。

纲常一系寒金泐，冰雪双清碎玉楼。贞烈犹凄风雨泪，荒凉寥落耐人愁。

作者简介：陈正春，字汝中，凤山县人。清乾隆十二年（1747）例贡。少孤，事母至孝，家仅小康，而乐善好施，倾囊不惜。族戚里邻急难，极力周恤。贫乏死丧，代为殡殓，至借贷为之，名动乡闾。督学使严瑞龙褒以「孝友瑞方」匾额。年七十馀岁，子孙并列胶庠。